Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**VILNIAUS R. EGLIŠKIŲ ŠV. JONO BOSKO GIMNAZIJA**

**ZBIGNEV ČECH**

**2022 METŲ VEIKLOS ATASKAITA**

2023-01-20 Nr. \_\_\_\_\_\_\_\_

Egliškės

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2022 metais Vilniaus r. Egliškių šv. Jono Bosko gimnazija dirbo pagal Vilniaus r. Egliškių šv. Jono Bosko gimnazijos 2019-2023 metų strateginį planą ir 2022 metų gimnazijos veiklos planą.  2019-2023 metų strateginio plano prioritetinės veiklos kryptys – motyvuojantis ugdymas; katalikiškų, tautinių ir pilietinių vertybių ugdymas; modernių ir saugių mokymo(si) aplinkų kūrimas.  Joms įgyvendinti išsikelti tikslai:  1. tobulinti ugdymo kokybę, siekiant kiekvieno mokinio asmeninės ūgties;  2. kurti ir plėtoti savitą gimnazijos kultūrą, grįstą Katalikų Bažnyčios tikėjimu ir pilietiškumo ugdymu;  3. kurti šiuolaikiškam mokymui(si) patrauklią ir saugią gimnazijos aplinką.  Metinio veiklos plano tikslai:  1. tobulinti mokymo(si) kokybę, siekiant kiekvieno mokinio ir bendros gimnazijos pažangos;  2. puoselėti gimnazijos kultūrą ir kurti patrauklios gimnazijos įvaizdį.  Remiantis strateginio plano ir metinio veiklos plano įgyvendinimo analize veiklos planas įgyvendintas apie 90 proc.  Įgyvendinant pirmąjį tikslą (tobulinti mokymo(si) kokybę, siekiant kiekvieno mokinio ir bendros gimnazijos pažangos) buvo tobulinama pamokos kokybė. Duomenys rodo, kad 90 proc. stebėtose pamokose mokytojai taiko inovatyvius, įtraukiančius mokymo(si) metodus, jų veikla orientuota į mokinį.  Gimnazijoje siekiant mokinių ugdymosi pažangos buvo sėkmingai tobulinamas kolegialus grįžtamasis ryšys. Kiekvienas mokytojas stebėjo ir įvertino 2 kolegos pamokas per mokslo metus. 90 proc. mokytojų per metus vesdami ir stebėdami ne mažiau kaip 2 pamokas dalijosi gerąja patirtimi planuodami personalizuotą, individualizuotą ir diferencijuotą ugdymą.  Tęstas atnaujintos, patvirtintos 2020 m. rugpjūčio 24 d. Gimnazijos direktoriaus įsakymu Nr. V-57, Mokinių individualios pažangos stebėjimo, fiksavimo ir pagalbos mokiniui teikimo sistemos diegimas. Pagal priimtą susitarimą ir vadovaujantis aprašu sistemingai fiksuota ir analizuota kiekvieno 1-8, IG-IIIG kl. mokinio individuali pažanga. Apklausos duomenimis, 85 proc. mokinių teigia, kad asmeninės pažangos stebėjimas ir fiksavimas padėjo planuoti mokymąsi ir siekti aukštesnių rezultatų. Buvo sutarta dėl mokinių mokymosi pasiekimų gerinimo būdo. Mokinių, su kurių tėvais buvo aptartas vaiko mokymasis, elgesys, lankomumas, pasiekė to dalyko pažangą.  Atnaujintas Mokinių pažangos ir pasiekimų vertinimo tvarkos aprašas. Mokinio pažangos vertinimas orientuotas į visapusišką mokinio pažangos stebėjimą. Apsibrėžtos pažangos ir pasiekimų sąvokos, numatyti fiksavimo būdai, dažnumas, grįžtamasis ryšys.  Įvertinus gabių ir gerai besimokančių mokinių ugdymo(si) poreikių tenkinimą, mokiniai buvo motyvuoti dalyvauti dalykinėse olimpiadose ir įvairiuose konkursuose: XXXIII lenkų kalbos ir literatūros rajoninė olimpiada – Konrad Deinarovič, IVG kl. – III vieta; 60-oji Lietuvos mokinių chemijos rajoninė olimpiada – Jolanta Smuškaitė, IIIG kl. – III vieta; konkursas „Naujametiniai sveikinimai drauge su pasieniu“ – Agata Mackelo, 4 kl. – I vieta; Lenkų kalbos ir literatūros rajoninė olimpiada 9-10 kl. – Kamilija Pokazanjeva, IG kl. – I vieta; meninio skaitymo konkursas „KRESY 2022” (rajono etapas) – Beniamin Bortkevič, PUG – III vieta; meninio skaitymo konkursas „KRESY 2022” (rajono etapas) – Marta Maslovska, 4 kl. – I vieta; meninio skaitymo konkursas „KRESY 2022”(rajono etapas) – Faustyna Bortkevič, 1 kl. – III vieta; II-oji 7-8 klasių geografijos olimpiada (savivaldybių etapas) – Tomas Jakubauskas, 7 kl. – III vieta; II-oji 7-8 klasių geografijos olimpiada (savivaldybių etapas) – Edvin Zabelo, 8 kl. – III vieta; II Lietuvos mokinių respublikinė geografijos olimpiada – Edvin Zabelo, 8 kl. – III vieta; Vilniaus rajono savivaldybės mokyklinių teatrų festivalis „MI\*M 2022“ – teatro grupė „Perlas“ – III vieta; XXVI respublikinis mokyklinių teatrų festivalis – teatro grupė „Perlas – III vieta; tarptautinis edukacinis konkursas „Olympis 2022“ (lietuvių kalba) – Kamilija Pokazanjeva, IIG kl. – II laipsnio diplomas; tarptautinis edukacinis konkursas „Olympis 2022“ (lietuvių kalba) – Oskar Simaška, 8 kl. – III laipsnio diplomas; tarptautinis edukacinis konkursas „Olympis 2022“ (biologija) – Jolanta Smuškaitė, IVG kl. – II laipsnio diplomas; tarptautinis edukacinis konkursas „Olympis 2022“ (anglų kalba) – Karolina Kryžauskaitė, IIG kl. – I laipsnio diplomas; tarptautinis edukacinis konkursas „Olympis 2022“ (anglų kalba) – Kamilija Pokazanjeva, IIG kl. – I laipsnio diplomas; tarptautinis edukacinis konkursas “Olympis 2022” (anglų kalba) – Damian Sadovski, IG kl. – I laipsnio diplomas; 18-asis informatikos ir informacinių technologijų konkursas „Bebras“ (1-asis etapas) – Jaroslav Vilkevič, IIIG kl. – I vieta savivaldybėje; Vilniaus r. gimnazijų mergaičių zoninės tinklinio varžybos – 7-IIG kl. mergaitės – II vieta; Vilniaus r. gimnazijų mergaičių finalinės tinklinio varžybos – 7-IIG kl. mergaitės – IV vieta. Edvin Zabelo, IG kl. mokinys, laimėjęs III vietą respublikinėje geografijos olimpiadoje, gavo apdovanojimą „Geriausias Vilniaus r. savivaldybės mokyklų mokinys 2022“.  Siekiant bendrojo lavinimo ir neformaliojo švietimo kokybės buvo užtikrintas sėkmingas ugdymo proceso organizavimas. Buvo sudarytos ar tęsė darbą komisijos, darbo ir metodinės grupės, koordinuojančios ir padedančios veiksmingai spręsti ugdymo proceso, kultūros puoselėjimo, bendradarbiavimo su socialiniais partneriais, socializacijos programų rengimo, pagalbos mokiniams ir kitus aktualius gimnazijos veiklos klausimus. Vykdyta ugdomųjų veiklų stebėsena ir aptarimas.  Pasirengta UTA ir įtraukiojo ugdymo įgyvendinimui. 2022 rugsėjo mėnesį atlikta gimnazijos turimų išteklių analizė ir jų panaudojimas bei pritaikymas darbui pagal UTA (pagal mokymo dalykus / kabinetus): gimnazija turi 16 dalykinių kabinetų, 5 laboratorijas. 8 kabinetuose yra interaktyvios lentos, kitose – projektoriai. Chemijos, fizikos, biologijos laboratorijos turi priemonių laboratoriniams, tiriamiesiems darbams atlikti. Įrengtas modernus technologijų kabinetas, kur mokiniai turi galimybę gaminti. Mokymo(si) tikslams yra naudojamas gimnazijos muziejus. Gimnazijoje yra spartus internetas (laidinis) prieinamas visuose kabinetuose. Mokytojai yra aprūpinti nešiojamais kompiuteriais. Be tradicinių mokymosi išteklių pedagogai savo pamokose turi galimybę naudoti skaitmeninį turinį. Mokytojų apklausos duomenimis, 78 proc. mokytojų pamokos metu skaitmenines mokymosi priemones naudoja visada arba dažnai, 15 proc. – kartais. 86 proc. mokytojų tvirtina, kad nuolat tobulina skaitmeninio raštingumo kompetencijas. Stebėtos pamokos rodo, kad naudojamų skaitmeninių mokymo priemonių spektras yra labai platus: [www.eduka.lt](http://www.eduka.lt), e.šaltiniai, e.žemelapiai, dokumentiniai filmai, audiovizualinės priemonės, [www.emokykla.lt](http://www.emokykla.lt), Kahoot, liveworksheets, wordwall, Egzaminatorius.lt, Edukamentas, Literatūros akcentai, LRT Mediateka, Kinofondas, Lietuvių kalbos instituto skaitmeniniai ištekliai, Lietuvių kalbos ir literatūros chrestomatija 11-12 kl., Lietuvos muziejai internete, Skaitmeninė biblioteka, Pedagogas.lt, kompiuterinė Lietuvos enciklopedija, Epodręczniki, CHROME MUSIC LAB youtube, ArcGis, mozaweb.com, bamboozle, Liveworksheet, quizlet, [etestai.lt](http://etestai.lt/), [KINOFONDAS.LT](http://kinofondas.lt/), ,,Vyturio“ skaitmeninių knygų biblioteka.  2022 m. siekdami šiuolaikiško ugdymo(si) mokytojai kryptingai tobulino savo kvalifikaciją vadovaudamiesi prioritetinėmis kvalifikacijos tobulinimo kryptimis. 96 proc. gimnazijos mokytojų (dirbančių priešmokyklinio, pradinio, pagrindinio, vidurinio ugdymo lygmenyje) dalyvavo konferencijose, diskusijose, mokymuose, susijusiuose su atnaujintomis BUP: konferencija-mokymai „Gamtos mokslų (biologijos, chemijos, fizikos) VBE pristatymas“, 2022-12-20; konferencija-mokymai ,,Bendrųjų programų įgyvendinimo rekomendacijos. Priešmokyklinis ugdymas“, 2022-08-22; konferencija-mokymai ,,Bendrųjų programų įgyvendinimo rekomendacijos. Tautinės mažumos gimtoji kalba ir literatūra (baltarusių, lenkų, rusų, vokiečių)“, 2022-08-29; programa „Kaip kūrybiškai ir kokybiškai įgyvendinti atnaujintą priešmokyklinio ugdymo programą?“, 2022 gegužės 30 d. – 2022 spalio 27 d.; mokymai ,,Pamokų planų kūrimas remiantis ugdymo turinio atnaujinimo tyrimo rekomendacijomis“, 2022-04-22; ,,Biologijos dalyko ugdymo turinio atnaujinimo aktualijos‘‘, 2022-11-22; NŠA mokymai-konferencijos, skirtos įvairių dalykų ugdymo turinio įgyvendinimui; programa  ,,Bendrojo ugdymo mokytojų bendrųjų ir dalykinių kompetencijų tobulinimas“, 2022-01-11/2022-03-22; mokymai „Bendrojo ugdymo mokytojų bendrųjų ir dalykinių kompetencijų tobulinimas“, 2022-02-07/2022-04-29.  52 proc. gimnazijos mokytojų dalyvavo konferencijose, diskusijose, mokymuose, susijusiuose su įtraukiojo ugdymo įgyvendinimu gimnazijoje: seminaras Vaikų ir paauglių elgesio sutrikimai: kodėl jų atsiranda, kaip bendrauti su šių sutrikimų turinčiais vaikais ir kuo gali padėti pedagogas“, 2022-01-11; mokymai „Pagrindiniai paauglystės etapai“, 2022-01-18; mokymai „Nedrąsūs, nerimastingi, jautrūs vaikai: kaip juos suprasti ir jiems padėti“, 2022-01-24; vebinaras „Pasiruoškime priimti specialiuosius ugdymo poreikius turinčius mokinius“, 2022-03-24; nuotolinė konsultacija „Įtraukusis ugdymas „Tūkstantmečio mokyklų“ programoje“, 2022-06-10; mokymai „Pasirengimas įtraukčiai švietime. Į pagalbą mokytojui“, 2022-11-09; seminaras „Įtraukusis ugdymas mokyklose: kaip pasirengti?“, 2022-12-30; ilgalaikės programos,,Įtraukusis ugdymas: kaip pasirengti ir organizuoti?“ ir ,,Įtraukusis darželis 2022“, 2022-02-23; mokymai „Mokinių emocinių kompetencijų ir bendravimo iššūkiai bei galimybės“, 2022-12-30; mokymai „Kaip efektyviai paruošti 4 kl. mokinius NMPP? Praktiniai patarimai ir rekomendacijos“, 2022-03-01; mokymai „Kaip efektyviai paruošti 6 ir 8 klasių mokinius lietuvių kalbos ir literatūros NMPP? Praktiniai patarimai ir rekomendacijos“, 2022-03-21; konferencija „Streso valdymas ir suicido rizikos prevencija“, 2022-12-28; „Dizartrijų diagnostika, vertinimo kriterijai, monitoringas bei šalinimo būdai“, 2022-02-04; „Logopedo praktika: garsų tarimo mokymas, darbas su zondais, pradiniai ir tolesni kalbos mokymo etapai“, 2022-11-04; „Elgesio, emocijų ir dėmesio sunkumų turintis vaikai klasėje. Kaip optimizuoti ugdymo procesą?“, 2022-10-01; „Kaip ugdyti vaikus, turinčius kalbos ir kalbėjimo sutrikimų?“, 2022-12-23; mokymai/seminaras: „Pedagogas – vaiko autoritetas: taisyklės ir ribos“, 2022-10-26; mokymai/seminaras „Nu(si)raminimo būdai SUP (ir ne tik) vaikams“, 2022-11-09; mokymai/seminaras „SUP vaikų pojūčių aktyvinimas savadarbėmis priemonėmis“, 2022-11-23; mokymai “Kas yra autizmo spektro sutrikimas (ASS)?“, 2022-03-02; programa „Alternatyvos bausmėms“, 2022-02-23; paskaitų ciklas „Naujoji karta – prarastoji ar dar neatrastoji?“, „Žvelgiu per apvalytą lango stiklą“, 2022-03-31, 2022-04-28.  37 proc. mokytojų dalyvavo STEAM mokymuose. Vyko metodiniai mokytojų pasitarimai šia tema. Gimnazijoje surengta gerosios patirties sklaidos konferencija „Metodų mugė“, kurioje dalyvavo 96 proc. pedagogų. Metodinėse grupėse 3-6 kartus per metus vyko susitikimai, kurių metu buvo aptariamos pedagogikos naujovės, vyko dalijimasis žiniomis, įgytomis kursuose, seminaruose, konferencijose. Buvo siekta veikti kartu ir remiantis sistemingomis pastangomis nepertraukiamai tobulinti mokymą(si).  Gimnazijoje vyko 15 atvirų pamokų, 28 įvairių dalykų integruotos pamokos ir 69 pamokos bei edukacinės veiklos netradicinėse aplinkose; jų metu stiprėjo mokinių kūrybiškumas, mokytojų partnerystė, ryškėjo sąsajos su gyvenimiška patirtimi, stebėtas mokinių mokėjimas mokytis. Apklausos duomenimis, 77 proc. mokinių tvirtina, kad mokymasis už gimnazijos ribų skatina mokinių mokymosi motyvaciją ir padeda bendrauti bei bendradarbiauti.  Sistemingai buvo analizuoti mokinių mokymosi, PUPP, VBE rezultatai. Mokinių tėvai buvo supažindinti su mokinių mokymosi rezultatais tėvų susirinkimų metu. Absolventės Katrina Liachovič ir Aurelija Tomaševič iš rusų kalbos valstybinio egzamino gavo šimtą balų.  Mokiniams sistemingai ir kryptingai buvo teikiama psichologinė ir socialinė pedagoginė pagalba. Atlikti du adaptacijos tyrimai. Stebėtas 1 ir 5 klasių mokinių darbas bei savijauta pamokose. Buvo teikta pagalba mokiniams, ilgą laiką nelankiusiems gimnazijos, gavusiems neigiamus įvertinimus kontrolinio darbo metu ir besiruošiantiems olimpiadoms bei konkursams.  Gimnazija siūlė įvairių pasirenkamųjų mokomųjų dalykų ir neformalaus vaikų švietimo programų.  2022 metais buvo atliktas gimnazijos vidaus veiklos kokybės įsivertinimas. Parengtos išvados, nustatytos silpnosios, stipriosios pusės, galimybės ir grėsmės. Surinkta informacija naudojama gimnazijos veiklos planavimui. Vidaus įsivertinimo grupės ataskaitos duomenimis, žemiausiai įvertintas mokymasis virtualioje aplinkoje, todėl siekiant įvairiapusiško ir patrauklesnio mokymo(-si) privalu skatinti mokytojus ir mokinius naudotis kuo įvairesnėmis mokymosi priemonėmis, technologijomis, informacijos šaltiniais ir ryšiais.  Buvo įgyvendinti įvairūs projektai. Jų skaičius: a) finansuojamų ne gimnazijos lėšomis – 1; b) gimnazijos ribose – 30; 1 tarptautinis, 4 respublikiniai; projektas „Baltijos jūros gelmėse“ (gautas finansavimas); tarptautinis Vilniaus krašto fondo organizuojamas projektas „Tik tikra istorija. Istoriniai susitikimai lenkų jaunimui“; respublikinis projektas „Sveikata visus metus“; Vilniaus r. projektas „Kūrybiškumas – mano karjeros vedlys“; Vilniaus r. projektas „Sveikos gyvensenos skatinimas ir moksleivių sveikatos raštingumo ugdymas Vilniaus rajone“; NŠA projektas „EdTech produktų testavimas“ (MB ,,Karjeros Kelias“ produkto SPOTISELF išbandymas); respublikinis ekonomikos projektas-dirbtuvės „Mokonomika“; „Pienas vaikams“ ir „Vaisiai Jums“ (pagal Vaisių ir daržovių bei pieno ir pieno produktų vartojimo skatinimo vaikų ugdymo įstaigose programą); Sveikatos stiprinimo programa „Sveikas žmogus – sveika bendruomenė“; gimnazijos projektai: “Europos kalbų diena“, „Lenkų poetai ir rašytojai: sąsajos su Vilniumi, gyvenimas, kūryba“, ,,Rudens puokštė Marijai. Spalis – švento rožinio mėnuo“, „Tarptautinės Tolerancijos dienos minėjimas“, „Lenkų kalbos savaitė“, „Pažinkime tėvelių profesijas“, „Pliušinio meškiuko diena“, „Knygos mėnuo“, „Lietuvių kalbos savaitė“, „Įžymūs matematikai“, „Pavasaris gamtoje“, „Patarlių iliustravimas“, „Lobių skrynelė“, „Velykų tradicijų puoselėjimas“, „Vaistažolės ir prieskoniai virtuvėje“, "Kristalų auginimas", „Kokių stebuklų yra miške?“, „Menas ir chemija – kūrybinės dirbtuvės “, „Partizanų paslaptys“, „Spalvoto smėlio atvirutė“, “Learning English with Art”, „The Beauty of the Seasons – Autumn“, „Lenkų romantizmo diena“, ,,Gėlojo vandens telkinio ekosistema“, ,,Nupiešk marškinėlius“, „Gražiausi žodžiai Lietuvai“, „Užgavėnės“, „Šv. Mikalojus“, „Advento žibintai arba uždek švieselę tamsoje”, „Pasaulinės AIDS dienos minėjimas“. 2022 m. buvo įgyvendintas 120-ųjų Gimnazijos metinių minėjimo projektas: sukurtas skaitmeninis pasakojimas apie gimnazijos istoriją.  Buvo įgyvendinama ugdymo karjerai programa. Suplanuotos veiklos įgyvendintos 100 proc. Vyko IG-IVG klasių mokinių susitikimai su profesinių, aukštųjų mokyklų atstovais: Medininkų pasieniečių mokyklos atstovais, Balstogės universiteto atstovais, policijos pareigūnais, MRU atstovais, dalyvauta parodoje „Studijos 2022“ LITEXPO parodų rūmuose. Mokinių apklausos duomenimis, 82 proc. mokiniams užtenka gimnazijoje gautos informacijos apie profesinį orientavimą ir karjeros planavimą (siektina reikšmė – 60-80 proc.).  Įgyvendinant antrąjį tikslą (puoselėti gimnazijos kultūrą ir kurti patrauklios gimnazijos įvaizdį) pagal numatytą planą buvo organizuoti tradiciniai gimnazijos renginiai. 100 proc. mokinių dalyvavo organizuojamuose renginiuose, tobulino savo bendrąsias kompetencijas. Mokinių tėvai dalyvaudami tradiciniuose gimnazijos renginiuose geranoriškai padėdavo ir teikdavo pasiūlymus.  Mokiniai ir kiti bendruomenės nariai dalyvavo socialinėje veikloje: prižiūrėjo ir kūrė gimnazijos erdves (kabinetų priežiūra, tvarkos palaikymas, stendų apipavidalinimas), tvarkė kapines, organizavo gerumo akcijas, teikė pagalbą organizuojant renginius gimnazijoje. Įgyvendinant užsibrėžtus gerumo akcijų ,,Pasidalinkime širdies gerumu“ ir ,,Velykų belaukiant“ tikslus, buvo bendradarbiauta su tėvais ir padėta socialiai remtinoms šeimoms garbingai švęsti krikščioniškas šventes. Už suaukotus pinigus buvo nupirkti maisto produktai. Kiekvieną penktadienį grupė mokinių vykdavo į Vilniaus Šventosios dvasios parapijos vaikų dienos centrą „OAZĖ“, kur buvo organizuotos įvairios ugdomosios veiklos. Taip pat mokiniai padėdami dalinti maisto produktus sunkiausiai gyvenančioms mokiniams bei jų šeimoms dalyvavo labdaros ir paramos fondo „Maisto bankas“ akcijoje.  Vyko bendradarbiavimas su Vilniaus r. gimnazijomis, Mickūnų seniūnija ir socialiniais partneriais. Buvo organizuoti rajono nuotoliniai dalykiniai mokytojų susitikimai, pasitarimai. Gimnazijai bendradarbiaujant su Lenkijos Respublikos bendrija „Patriotinė draugija Kresy“ („Towarzystwo Patriotyczne Kresy“) mokiniams įteiktos šventinės dovanos, bendradarbiaujant su Lenkijos Respublikos Legionovo Fatimos švč. Mergelės Marijos parapija ir bendrove „AMICUS“ 2-5 klasių mokiniai buvo aprūpinti kuprinėmis bei kanceliarinėmis mokymosi priemonėmis, taip pat gauta maisto produktų, kurie išdalinti vaikams iš nepasiturinčių šeimų. Bendradarbiaudama su Lenkijos Respublikos miesto Gdynės bendrija „Širdis vaikams“ („Serce dzieciom“) gimnazija gavo drabužių, avalynės, žaislų, 1 išorinį kietąjį diską, 17 nešiojamų garso kolonėlių, 104 belaides ausines, 20 internetinių kamerų kompiuteriui, 20 telefonų kroviklių, 0-4 klasių mokiniai gavo edukacinių žaidimų ir kitų edukacinių priemonių, o prieš šv. Kalėdas 40 vaikų iš nepasiturinčių šeimų buvo aprūpinti drabužiais ir avalyne.  Bendradarbiaujant su Mickūnų seniūnija buvo organizuotos bendros veiklos: akcija „Darom“, kapinių tvarkymas, Derliaus šventė ir Galgių eglutės įžiebimas.  Pagal tvarkaraštį buvo aukojamos Šv. Mišios atskirose grupėse (1-5 kl., 6-IVG kl.), bendruomenės nariams organizuotos susikaupimo Advento ir Gavėnios dienos. Bendradarbiaujant su Vilniaus r. savivaldybe dalyvauta X piligriminėje kelionėje kunigo prelato Juzefo Obrembskio gyvenimo takais „Ganytojas pagal Dievo širdį“. Vykdant religines apeigas buvo lavintas intelektas ir ugdytas gebėjimas teisingai spręsti, padėti jauniems žmonėms perimti ir kurti jų kultūrinį paveldą; skatinti vidinį pasirengimą jų ateities profesinei, pilietinei, šeimos ir tautinei atsakomybei. Taip pat mokiniai ir kiti bendruomenės nariai dalyvavo įvairiose pilietinio sąmoningumo akcijose.  Gimnazijoje nuolat skatinamas tinkamas mokinių elgesys. Mokslo metų pradžioje mokiniai ir jų tėvai klasių valandėlių ir tėvų susirinkimų metu buvo supažindinti su Mokinių elgesio taisyklių tvarka. Buvo sudarytos sąlygos kiekvienam mokiniui nuolat dalyvauti nuosekliose socialines ir emocines kompetencijas ugdančiose prevencinėse programose. Klasės valandėlių, gimnazijos renginių ir ugdomųjų veiklų bei Šv. mišių metu kurtas palankus emocinis-socialinis mikroklimatas, paremtas šv. Jono Bosko ugdymo metodika ir vertybėmis.  Buvo tęsiama gimnazijos muziejaus renovacija (įrengtas tualetas, krosnis, paklotos plytelės). Siekiant modernizuoti ugdymo veiklas bei kelti mokinių motyvaciją buvo įsigytos skaitmeninės mokymo(si) priemonės: 1 interaktyvi lenta, 4 nešiojami kompiuteriai, 1 stacionarus kompiuteris, 2 spausdintuvai. Atnaujinti skaitmeniniai ištekliai.  Gimnazijos bendruomenė buvo sistemingai informuota apie gimnazijos vykdytas veiklas: informacija skelbta gimnazijos internetinėje svetainėje, periodiniuose leidiniuose „Spotkania“, ,,Kurier wileński“, ,,Tygodnik wileńszczyzny“, internetiniame radijuje „Radio Wilno“, transliuojama per „TVP Wilno“, portaluose L24.lt ir Wilnoteka, Facebook gimnazijos paskyroje, pristatyta tėvų susirinkimuose, įvairių renginių metu. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Siekti ugdymo kokybės, atnaujinant ugdymo turinį. | 1. Sudaryti palankias sąlygas atnaujinto ugdymo turinio diegimui.  2. Atnaujintų pradinio ir pagrindinio ugdymo BP diegimas.  3. Sukurti sąlygas kiekvienam mokiniui pasiekti aukštesnius rezultatus, suteikiant tvirtus ir tvarius žinių pagrindus, dalykų turiniu ugdant kompetencijas. | 1. 90 proc. gimnazijos mokytojų, dirbančių pradinio ir pagrindinio ugdymo lygmenyje, dalyvaus konferencijose, diskusijose, mokymuose, susijusiuose su atnaujintais BP.  2. Atnaujintos BP aptarti metodinės tarybos ir metodinių grupių posėdžiuose (ne mažiau kaip 4 posėdžiai), priimti sprendimai dėl kokybiško BP įgyvendinimo.  Mokytojų parengti dalykų ilgalaikiai planai atitinka naują pradinio ir pagrindinio ugdymo BP turinį.  3. Visuose mokytojų parengtose dalykų ilgalaikiuose planuose numatytas kompetencijų ugdymas. Stebėtos pamokos rodo, kad mokytojai pamokos metu ugdo kompetencijas. | 1. Apklausos duomenimis,  96 proc. gimnazijos mokytojų, dirbančių priešmokyklinio, pradinio, pagrindinio, vidurinio ugdymo lygmenyje, dalyvavo kvalifikacijos tobulinimo programose/renginiuose UTA temomis.  2. Gimnazijoje susitarta dėl strateginių kaitos krypčių, susijusių su atnaujinamo ugdymo turinio įgyvendinimo: parengtas UTA veiksmų planas, numatytas pasiruošimas UTA įgyvendinimui gimnazijoje (patvirtinta gimnazijos direktoriaus 2022 m. balandžio 6 d. įsakymu Nr. V-32b), organizuoti gimnazijos metodinės tarybos ir metodinių grupių posėdžiai kur aptartos atnaujintos BP, svarstytos įgyvendinimo galimybės (kiekvienai metodinei grupei padedant dirbti su atnaujintomis programomis yra paskirtas mentorius).  3. Priešmokyklinis ugdymas įgyvendinamas vadovaujantis Priešmokyklinio ugdymo bendrosiomis programomis, patvirtintomis Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Vyko nuolatinė atnaujinto priešmokyklinio ugdymo įgyvendinimo stebėsena.  Pagal atnaujintą ugdymo turinį yra parengti visų mokomųjų dalykų ilgalaikių planų projektai. |
| 1.2. Stiprinti kiekvieno mokinio kokybišką mokymąsi ir pažangą. | 1. Parengti atnaujintą Mokinių pažangos ir pasiekimų vertinimo tvarkos aprašą.  2. Skatinti mokinius stebėti ir fiksuoti įvairių sričių veiklų asmeninę pažangą gimnazijoje.  3. Kurti vidinę grįžtamojo ryšio ir profesinės tarpusavio paramos kultūrą, siekiant mokinių ugdymosi pažangos.  4. Užtikrinti įtraukiojo ugdymo įgyvendinimo kryptingumą. | 1. Atnaujintas Mokinių pažangos ir pasiekimų vertinimo tvarkos aprašas. Mokinio pažangos vertinimas orientuotas į visapusišką mokinio pažangos stebėjimą. Apibrėžtos pažangos ir pasiekimų sąvokos. Numatyti fiksavimo būdai, dažnumas, grįžtamasis ryšys.  2. Įgyvendinta Mokinių individualios pažangos stebėjimo, fiksavimo ir pagalbos mokiniui teikimo sistema. Mokinių apklausos duomenimis, 90 proc. mokinių stebi ir fiksuoja savo pažangą. 80 proc. mokinių teigia, kad asmeninės pažangos stebėjimas ir fiksavimas padeda planuoti mokymąsi ir siekti aukštesnių rezultatų. 50 proc. mokinių teigia, kad asmeninės pažangos stebėjimas ir fiksavimas padėjo pasiekti aukštesnių mokymosi rezultatų.  3. Gimnazijoje kuriama vidinė grįžtamojo ryšio ir profesinės tarpusavio paramos kultūra. Vadovaujantis Kolegialaus grįžtamojo ryšio tvarkos aprašu kiekvienas mokytojas stebi bei vertina 1-2 kolegos pamokas per mokslo metus. Metodinėse grupėse mokytojai dalinasi praktiniais pažanga ir gerus santykius skatinančiais metodais – kiekvienoje grupėje parengti mažiausiai 3 pranešimai.  4. 50 proc. gimnazijos mokytojų dalyvaus konferencijose, mokymuose, susijusiuose su įtraukiojo ugdymo įgyvendinimu gimnazijoje.  Sudarytos sąlygos kokybiškam visų mokinių ugdymui(si), atsižvelgiant į kiekvieno individualius gebėjimus ir poreikius. Mokinių apklausos duomenimis, 80 proc. mokinių teigia, kad pamokos metu mokytojai atsižvelgia į individualius gebėjimus ir poreikius. | 1. Parengtas atnaujintas Mokinių pažangos ir pasiekimų vertinimo tvarkos aprašas, patvirtintas gimnazijos direktoriaus 2022-12-27 įsakymu Nr. V-115.  2. Siekiant kiekvieno mokinio asmeninės pažangos per tam tikrą laiką, atsižvelgiant į jo asmeninės raidos galimybes ir bendrosiose ugdymo programose numatytus reikalavimus buvo įgyvendinta Mokinių individualios pažangos stebėjimo, fiksavimo ir pagalbos mokiniui teikimo sistema. Mokinių apklausos duomenimis, 87 proc. mokinių stebi ir fiksuoja savo pažangą, 85 proc. mokinių teigia, kad asmeninės pažangos stebėjimas ir fiksavimas padeda planuoti mokymąsi ir siekti aukštesnių rezultatų, o 53 proc. mokinių teigia, kad asmeninės pažangos stebėjimas ir fiksavimas padėjo pasiekti aukštesnių mokymosi rezultatų.  3. Vadovaujantis  Kolegialaus grįžtamojo ryšio tvarkos aprašu kiekvienas mokytojas stebėjo bei vertino po 1-2 kolegos pamokas.  Analizuojant grįžtamojo ryšio būdus kiekvienos metodinės grupės posėdžiuose buvo parengta po 3-4 pranešimus.  4. 52 proc. gimnazijos mokytojų dalyvavo kvalifikacijos tobulinimo programose/renginiuose, susijusiuose su įtraukiojo ugdymo įgyvendinimu gimnazijoje.  Mokinių apklausos duomenimis, 87 proc. mokinių teigia, kad pamokos metu mokytojai atsižvelgia į individualius gebėjimus ir poreikius. |
| 1.3. Puoselėti bendruomeniškumą ir partnerystę su kitomis organizacijomis ir įstaigomis. | 1. Stiprinti gimnazijos bendruomenę, puoselėti įtraukios lyderystės kultūrą.  2. Organizuoti projektus, bendras ugdomąsias veiklas su gimnazijos partneriais, kitomis organizacijomis.  3. Sudaryti sąlygas visiems mokiniams ugdytis karjeros kompetencijas. | 1. Įgyvendintas gimnazijos renginių planas. Į renginių veiklą įtrauktos mokinių šeimos ir vietos bendruomenė (jų dalyvauta bent 5 renginiuose, veiklose).  Įgyvendintas šventinis 120-tųjų gimnazijos metinių minėjimas. Sukurtas skaitmeninis pasakojimas (filmukas) apie gimnazijos istoriją. Filmuku pasidalinta su gimnazijos bendruomene, partneriais.  2. Organizuotų bendrų ugdomųjų veiklų / projektų skaičius ne mažiau kaip 5.  3. Įgyvendintas ugdymo karjerai planas. Gimnazijos mokiniams organizuoti ne mažiau kaip 5 susitikimai su aukštųjų mokyklų / tėvų atstovų / verslo atstovais. Atnaujinta ugdymo karjerai grupė. Grupės nariai konsultuoja mokinius. Mokinių apklausos duomenimis, 80 proc. mokinių teigia, kad jiems užtenka gimnazijoje gautos informacijos apie profesinį orientavimą ir karjeros planavimą. | 1. Numatytų gimnazijos renginių planas įgyvendintas 100 proc. Tėvai ir vietos bendruomenė aktyviai įtraukti į renginių veiklą (jų dalyvauta 5-6 renginiuose).  Vykdant 120-ųjų gimnazijos metinių minėjimo projektą buvo sukurtas skaitmeninis filmukas apie gimnazijos istoriją.  2. Įvykdyti projektai:  - vasaros poilsio organizavimas, projektas „Baltijos jūros gelmėse“ (gautas finansavimas);  - tarptautinis Vilniaus krašto fondo organizuojamas projektas „Tik tikra istorija. Istoriniai susitikimai lenkų jaunimui“;  - respublikinis projektas „Sveikata visus metus“;  - Vilniaus r. projektas „Kūrybiškumas – mano karjeros vedlys“;  - Vilniaus r. projektas „Sveikos gyvensenos skatinimas ir moksleivių sveikatos raštingumo ugdymas Vilniaus rajone“;  - NŠA projektas „EdTech produktų testavimas“ (MB ,,Karjeros Kelias“ produkto SPOTISELF išbandymas);  - respublikinis ekonomikos projektas-dirbtuvės „Mokonomika“.  3. 100 proc. įgyvendintas ugdymo karjerai veiklos planas. Atnaujinta ugdymo karjerai darbo grupė.  Organizuoti susitikimai su aukštųjų mokyklų / tėvų atstovų / verslo atstovais:  - I-IVG kl. mokinių susitikimas su Medininkų pasieniečių mokyklos atstovais, 2022-01-26;  - IVG kl. mokinių susitikimas su Balstogės universiteto atstovais, 2022-03-24;  - IVG kl. mokinių dalyvavimas parodoje „Studijos 2022“ LITEXPO parodų rūmuose, 2022-03-30;  - projekto „Kūrybiškumas – mano karjeros vedlys“ pristatymas, 2022-04-14;  - I-IVG susitikimas su policijos pareigūnais, 2022-05-09;  - IIG kl. mokinių išvyka į Medininkų pasieniečių mokyklą, 2022-10-24;  - IVG kl. mokinių išvyka į MRU, 2022-11-17;  - IVG kl. mokinių išvyka į Medininkų pasieniečių mokyklą, 2022-12-07.  Mokinių apklausos duomenimis, 82 proc. mokiniams užtenka gimnazijoje gautos informacijos apie profesinį orientavimą ir karjeros planavimą. |
| 1.4. Plėsti šiuolaikiškos, patrauklios gimnazijos įvaizdį. | 1. Stiprinti STEAM veiklą.  2. Tobulinti skaitmenines kompetencijas.  3. Turtinti gimnazijos skaitmeninius išteklius. | 1. Kryptingai organizuoti mokytojų kvalifikaciją: 30 proc. mokytojų dalyvaus STEAM mokymuose. 2022 m. organizuoti ne mažiau kaip 5 STEAM renginiai/veiklos, jose dalyvaus ne mažiau kaip 50 proc. gimnazijos mokinių.  Gimnazijos svetainėje skelbti straipsniai apie gimnazijos veiklą, vykdytus projektus.  2. 70 proc. mokytojų tobulina skaitmenines kompetencijas. Stebėtos pamokos rodo, kad mokytojai dažnai naudoja skaitmenines kompetencijas.  3. Pagal ištirtą poreikį turtinti skaitmeninus išteklius. | 1. Mokytojai kryptingai tobulino kompetencijas: 37 proc. mokytojų dalyvavo STEAM mokymuose. Mokymai:  „STEAM: patyriminės veiklos, keičiančios tradicines pamokas“, 2022-01-05;  „Technologiniai sprendimai STEAM ugdyme“, 2022-03-28; Lavoriškių pradinio ugdymo mokytojų metodinio centro renginys „Geroji STEAM patirtis mokykloje”, 2022-12-01; Vilniaus rajono savivaldybės pradinio ugdymo mokytojų lenkų ir rusų mokomąja kalba konferencija „STEAM krypties kompetencijų gilinimas pradiniame ugdyme“, 2022-12-02;  STEAM projektas „Advento žibintai arba uždek švieselę tamsoje” (2022 m. lapkritis-gruodis).  Organizuotose įvairios STEAM veiklose dalyvavo 90 proc. pradinių klasių mokinių.  Veiklos skelbtos gimnazijos svetainėje, pristatytos ir aptartos tėvų susirinkimų metu ir metodinių grupių posėdžiuose.  2. 31 proc. mokytojų tobulino skaitmenines kompetencijas.  Mokytojų apklausos duomenimis, 93 proc. mokytojų naudoja skaitmenines mokymosi priemones.  3. Įsigytos skaitmeninės mokymo(si) priemonės efektyviam BP įgyvendinimui:  - 1 interaktyvi lenta;  - 4 nešiojami kompiuteriai;  - 1 stacionarus kompiuteris;  - 2 spausdintuvai. |
| 1.5. Kurti ugdymuis(si) ir poilsiui palankią, saugią ir estetišką gimnazijos aplinką. | 1. Tęsti ugdymo proceso aprūpinimą mokymosi priemonėmis.  2. Pakeisti aptvėrimą aplink gimnazijos teritoriją.  3. Tęsti gimnazijos muziejaus renovaciją. | 1. Pagal ištirtą poreikį mokymosi kabinetai ir kitos erdvės praturtintos naujomis mokymosi priemonėmis.  2. Iki 2022 m. pabaigos pakeistas aptvėrimas aplink gimnazijos teritoriją. Didinamas mokinių saugumas.  3. Vykdomi muziejaus renovacijos darbai (pagal galimybes renovacija užbaigiama). Muziejaus erdvės naudojamos organizuojant ugdymo procesą. | 1. 2022 rugsėjo mėnesį atlikta gimnazijos turimų išteklių analizė: yra 16 dalykinių kabinetų, 5 laboratorijos. 8 kabinetuose yra interaktyvios lentos, kitose – projektoriai. Mokytojai yra aprūpinti nešiojamais kompiuteriais.  2. Užtikrinant mokinių saugumą pakeistas aptvėrimas aplink gimnazijos teritoriją.  3. Įvykdyti gimnazijos muziejaus pastato vidaus darbai: įrengtas tualetas, krosnis, paklotos plytelės. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. - | - |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Atsižvelgiant į gimnazijos bendruomenės narių pageidavimus buvo įvestas naujas mokyklinės uniformos elementas – tamsiai mėlynas megztinis (megztiniai buvo užsakyti Lenkijoje, dalį lėšų finansavo socialiniai partneriai – UAB „Trantera“). | Sustiprintas teigiamas gimnazijos įvaizdis. |

**4. Pakoreguotos praėjusių metų veiklos užduotys (jei tokių buvo) ir rezultatai**

Tokių užduočių nebuvo.

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Veiklos stebėjimas ir veiksmingo grįžtamojo ryšio teikimas. |
| 7.2. Darbuotojų lyderystės skatinimas. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Įnovatyvių ugdymo metodų ir būdų taikymas ir tobulinimas. | 1. Parengti mokytojų skaitmeninių kompetencijų tobulinimo planą atsižvelgiant į atnaujinamą ugdymo turinį.  2. Planuojant ir įgyvendinant pokyčius skaitmeninių technologijų taikymo srityje susipažinti su edukacinių skaitmeninių technologijų įvairove.  3. Taikant inovatyvius mokymo(-si) metodus tobulinti ugdymo turinį, ugdymo metodus, pasiekimų vertinimą pagal besimokančiųjų mokinių poreikius. | 1. Parengtas mokytojų skaitmeninių kompetencijų tobulinimo planas. Ne mažiau kaip su 90 proc. mokytojų aptartos stebėtos pamokos: teikta metodinė pagalba, rekomenduota patirties sklaida, išaiškintos mokytojų stipriosios ir tobulintinos kompetencijos.  2. Ne mažiau kaip 80 proc. mokytojų patobulins skaitmenines kompetencijas.  Įdiegtos šiuolakinės platformos, atnaujintos informacijos sklaidos priemonės.  3. Inovatyvūs mokymo(-si) metodai padės mokytojams gerinti mokinių ugdymą. |
| 8.2. Įtraukiamojo ugdymo užtikrinimas įvairių poreikių vaikams. | 1. Numatyti įtraukaus ugdymo principų taikymą ir sudaryti sąlygas ugdytis įvairių poreikių mokiniams.  2. Teikti švietimo pagalbą įvairių poreikių mokiniams.  3. Šviesti gimnazijos bendruomenę įtraukties klausimais. | 1. Atliktas gimnazijos bendruomenės požiūrio į įtraukųjį ugdymą tyrimas, sudarytas priemonių planas,sukurta pasirengimo priimti SUP turinčius mokinius sistema. Kartą per mėnesį VGK vykdo įtraukiojo ugdymo stebėseną.  Kvalifikacijos tobulinimo programoje skirta daug dėmesio individualių ugdymosi poreikių atpažinimui bei ugdymo personalizavimui.  2. Įvertinus individualiusvaiko ugdymosi poreikius,  jo galias, sunkumus bei pasirengimą įtraukiajam  ugdymui suteikta kryptinga pagalba, pritaikytas ugdymas kiekvienam mokiniui, turinčiam SUP (bendrųjų ugdymo programų pritaikymas ar individualizavimas, mokymosi aplinkos, lankstaus tvarkaraščio sudarymas).  Individualizuoto mokymosi elementai bus taikomi ne mažiau kaip 80 proc. stebėtų pamokų.  Ne mažiau kaip 5 proc. pagerės SUP turinčių mokinių pažanga (remiantis mokinių pasiekimų rezultatų suvestinių analize ir VGK posėdžių protokolais).  3. Klasės valandėlių, prevencinių renginių, individualių pokalbių, tėvų susirinkimų metu šviesti gimnazijos bendruomenę įtraukties klausimais. |
| 8.3. Atnaujintų pradinio, pagrindinio ir vidurinio ugdymo bendrųjų ugdymo programų (BUP) diegimas. | Diegiamos atnaujintos bendrosios ugdymo programos (BUP) 1, 3, 5, 7, 9, 11 klasėse. | Metodinių grupių posėdžiuose (ne mažiau kaip 5 posėdžiai) aptarta ilgalaikių planų dermė, susitarta dėl pasiūlymų įgyvendinimo, parengtos rekomendacijos. Parengti ir aprobuoti 1, 3, 5, 7, 9, 11 klasių dalykų ilgalaikiai planai pagal atnaujintas bendrąsias programas.  Įvykdytas ne mažiau kaip 85 proc. mokinių ir 70 proc. tėvų informavimas dėl atnaujintų BUP ir mokinių pasiekimų vertinimo pokyčių. informacijos apie UTA viešinimas gimnazijos svetainėje, kolegialus mokymasis, BUP įgyvendinimo sklaida metodinėse grupėse.  Gimnazijos mokytojai (ne mažiau kaip 75 proc.) dalyvaus kvalifikacijos tobulinimo programose, susijusiose su BUP. |
| 8.4. STEAM ugdymo turinio plėtojimas. | 1. Sudaryti sąlygas patirtinei veiklai gimnazijoje ir už jos ribų.  2. STEAM dalykų mokytojų kompetencijų gilinimas: metodų taikymas ir naudojimas ugdyme.  3. Plėtoti partnerystę su įvairiais socialiniais partneriais STEAM dalykų ugdymo srityse. | 1. Sėkmingai įgyvendintos STEAM strategijos, organizuojant edukacines išvykas mokiniams (dalyvaus ne mažiau kaip 80 proc. mokinių). Siekta stiprinti mokytojų pagalbą mokiniams, dalyvaujantiems STEAM ugdyme, skatinti tiriamąją veiklą ir kūrybišką problemų sprendimą.  2023 m. organizuoti ne mažiau kaip 5 STEAM renginiai/veiklos (dalyvaus ne mažiau kaip 70 proc. gimnazijos mokinių).  2. Ne mažiau kaip 85 proc. mokytojų dalyvaus patirtiniuose mokymuose, išbandys metodikas pamokose, dalinsis patirtimi kolegialiai.  Rengsiant ilgalaikius dalykų planus bus integruotas STEAM metodas.  Organizuojant STEAM veiklas 15 proc. pagerės mokinių pasiekimai.  3. 2023 m. įvykdyti ne mažiau kaip 3-4 gimnazijos bendruomenės projektai, susiję su STEAM gebėjimų plėtojimu. |
| 8.5. Kurti saugią, atvirą pokyčiams mokymosi aplinką. | 1. Saugoti gimnazijos bendruomenės kultūros paveldą, puoselėti gimnazijos tradicijas, tęsti gimnazijos muziejaus renovaciją.  2. Aktyvinti tikslingą, darnų ir estetišką edukacinių erdvių kūrimą ir kūrybišką jų naudojimą mokinių ugdymo procesui. | 1. Atlikti gimnazijos muziejaus vidaus apdailos darbai.  2. Įgyvendintos prevencinės programos ir projektai, kuriuose dalyvaus 80 proc. mokinių.  Ne mažiau kaip 80 proc. mokytojų pamokas geba organizuoti virtualioje erdvėje. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Žmogiškieji faktoriai. |
| 9.2. Finansavimo trūkumas. |
| 9.3. Pasikeitę teisės aktai, jų reikalavimai ir nuostatai. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Vilniaus r. Egliškių šv. Jono Bosko gimnazijos direktoriaus Zbignevo Čech 2022 m. veiklą gimnazijos bendruomenė siūlo vertinti labai gerai (Gimnazijos tarybos posėdžio 2023-01-30 protokolas Nr. E-2). 2022 m. visos numatytos užduotys įvykdytos. Direktoriaus nuosekli veikla nukreipta į gimnazijos tobulėjimą. Siūloma tęsti ir tobulinti gimnazijos gerosios patirties sklaidą, diegiant atnaujintas bendrąsias programas ypatingą dėmesį skirti įtraukiajam ugdymui, įnovatyvių metodų taikymui ir skaitmeninės kompetencijos plėtojimui.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)